CELEX: 32019D0264
Language: fi
Date: 2019-02-07 00:00:00
Title: Poliittisten ja turvallisuusasioiden komitean päätös (YUTP) 2019/264, annettu 7 päivänä helmikuuta 2019, Bosnia ja Hertsegovinassa toteutettavan Euroopan unionin sotilasoperaation operaation komentajan nimittämisestä ja päätöksen (YUTP) 2017/464 kumoamisesta (BiH/27/2019)

15.2.2019   
               
               
                  FI
               
               
                  Euroopan unionin virallinen lehti
               
               
                  L 44/12
               
            
         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2019/264,
         annettu 7 päivänä helmikuuta 2019,
         Bosnia ja Hertsegovinassa toteutettavan Euroopan unionin sotilasoperaation operaation komentajan nimittämisestä ja päätöksen (YUTP) 2017/464 kumoamisesta (BiH/27/2019)
         POLIITTISTEN JA TURVALLISUUSASIOIDEN KOMITEA, joka
         ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
         ottaa huomioon Euroopan unionin sotilasoperaatiosta Bosnia ja Hertsegovinassa 12 päivänä heinäkuuta 2004 hyväksytyn neuvoston yhteisen toiminnan 2004/570/YUTP (1) ja erityisesti sen 6 artiklan,
         sekä katsoo seuraavaa:
         
                     (1)
                  
                  
                     Yhteisen toiminnan 2004/570/YUTP 6 artiklan 1 kohdan mukaisesti neuvosto on valtuuttanut poliittisten ja turvallisuusasioiden komitean tekemään asiaankuuluvat päätökset EU:n operaation komentajan nimittämisestä.
                  
               
                     (2)
                  
                  
                     Poliittisten ja turvallisuusasioiden komitea hyväksyi 7 päivänä maaliskuuta 2017 päätöksen (YUTP) 2017/464 (2), jolla Pohjois-Atlantin puolustusliiton Euroopan-joukkojen apulaiskomentaja (DSACEUR) kenraali Sir James EVERARD nimitettiin Bosnia ja Hertsegovinassa toteutettavan Euroopan unionin sotilasoperaation komentajaksi.
                  
               
                     (3)
                  
                  
                     Ison-Britannian ja Pohjois-Irlannin yhdistynyt kuningaskunta ilmoitti Eurooppa-neuvostolle 29 päivänä maaliskuuta 2017 Euroopan unionista tehdyn sopimuksen 50 artiklan 2 kohdan mukaisesti aikomuksestaan erota Euroopan unionista.
                  
               
                     (4)
                  
                  
                     Poliittisten ja turvallisuusasioiden komitea teki 8 päivänä lokakuuta 2018 periaatepäätöksen siitä, että Pohjois-Atlantin puolustusliiton Euroopan-joukkojen pääesikunnan (SHAPE) varaesikuntapäällikkö olisi nimitettävä EU:n operaation komentajaksi Bosnia ja Hertsegovinassa toteutettavaan Euroopan unionin sotilasoperaatioon 29 päivästä maaliskuuta 2019 alkaen edellyttäen, että Nato vahvistaa hänen olevan käytettävissä.
                  
               
                     (5)
                  
                  
                     Pohjois-Atlantin neuvosto vahvisti 7 päivänä joulukuuta 2018, että Pohjois-Atlantin puolustusliiton Euroopan-joukkojen pääesikunnan varaesikuntapäällikkö on Berliini plus -järjestelyjen mukaisesti käytettävissä EU:n operaation komentajan tehtävää varten Bosnia ja Hertsegovinassa toteutettavaan Euroopan unionin sotilasoperaatioon 29 päivästä maaliskuuta 2019 alkaen.
                  
               
                     (6)
                  
                  
                     Pohjois-Atlantin puolustusliiton Euroopan-joukkojen pääesikunnan varaesikuntapäällikkö kenraaliluutnantti Olivier RITTIMANN olisi näin ollen nimitettävä EU:n operaation komentajaksi Bosnia ja Hertsegovinassa toteutettavaan Euroopan unionin sotilasoperaatioon 29 päivästä maaliskuuta 2019 klo 12.00 Keski-Euroopan aikaa.
                  
               
                     (7)
                  
                  
                     Päätös (YUTP) 2017/464 olisi näin ollen kumottava.
                  
               
                     (8)
                  
                  
                     Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla.
                  
               
                     (9)
                  
                  
                     Kööpenhaminassa 12 ja 13 päivänä joulukuuta 2002 kokoontunut Eurooppa-neuvosto antoi julkilausuman, jonka mukaan Berliini plus -järjestelyt ja niiden täytäntöönpano koskevat ainoastaan niitä unionin jäsenvaltioita, jotka ovat myös joko Naton jäseniä tai rauhankumppanuuden osapuolia ja jotka ovat näin ollen tehneet kahdenvälisiä turvallisuussopimuksia Naton kanssa,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Nimitetään Pohjois-Atlantin puolustusliiton Euroopan-joukkojen pääesikunnan varaesikuntapäällikkö kenraaliluutnantti Olivier RITTIMANN kenraali sir James EVERARDin tilalle Bosnia ja Hertsegovinassa toteutettavan Euroopan unionin sotilasoperaation operaation komentajaksi 29 päivästä maaliskuuta 2019 klo 12.00 Keski-Euroopan aikaa.
         
         
            2 artikla
            Kumotaan päätös (YUTP) 2017/464.
         
         
            3 artikla
            Tämä päätös tulee voimaan 29 päivänä maaliskuuta 2019.
         
         
            Tehty Brysselissä 7 päivänä helmikuuta 2019.
            
               
                  Poliittisten ja turvallisuusasioiden komitean puolesta
               
               
                  Puheenjohtaja
               
               S. FROM-EMMESBERGER
            
         
         
            (1)  EUVL L 252, 28.7.2004, s. 10.
         
            (2)  Poliittisten ja turvallisuusasioiden komitean päätös (YUTP) 2017/464, annettu 7 päivänä maaliskuuta 2017, Bosnia ja Hertsegovinassa toteutettavan Euroopan unionin sotilasoperaation operaation komentajan nimittämisestä ja päätöksen BiH/21/2014 kumoamisesta (BiH/24/2017) (EUVL L 72, 17.3.2017, s. 70).